En Campo, las palabras «paíno» y «maína» antes significaban agüelo y agüela, y no pas «padrino» y «madrina» como ye regular en atros parlars vecinos, como en Sobrarbe. Seguntes Bienvenido Mascaray, la sustitución d'el significau antigo con las palabras «abuelo» y «abuela» ha feit que s'haiga de meter el posesivo tonico (con articlo) a la expresión «l'abuela mía», quan antes no el teniba que llevar, pa que asinas no s'entivoque con qualsiquier agüela d'el llugar. Quan se diba «paíno» y «maína» no caleba meter-les posesivo, perque totz entendeban que se referiba cada un a'l suyo. Millor que en veigam un eixemplo: